མ་གཞི་བཀའ་ཤག་གིས་སྐྱོན་འཛུགས་ཡི་གེ་དེ་ཤོག་ངོས་གཉིས་ཙམ་ལ་ཤོངས་དགོས་སྟབས་སྐྱོན་འཛུགས་དོན་ཚན་དག་ཚིག་བསྡུས་དང་སྡོམ་ཚིག་ཤ་སྟག་ཡིན་སྟབས་དོན་ཚན་དེ་དག་ལ་རྒྱས་བཤད་དང་།ཁུངས་སྐྱེལ་དཔང་རྟགས་གང་ཡང་སྟོན་པའི་གོ་སྐབས་མེད།འོན་ཀྱང་བཀའ་ཤག་གི་དོན་ཚན་ཁག་ཅིག་ལ་ཚོགས་ཟུར་རང་གི་ངོས་ནས་དཔང་རྟགས་ཕུལ་བ་འདྲ་ཞིག་འདུགངོས་ལེན་མ་གནང་བ་ལྟ་བུར་ལྷག་པ་ནི་བྱ་ཨ་རིའི་ས་ཁུལ་ཁག་ལ་ཚོགས་ཟུར་མཆོག་གིས་བཀའ་ཤག་ལ་སྐྱོན་བརྗོད་བྱས་ཡོད་མེད་དང་།དྲུང་ཆེན་མཚན་མཉམ་ཟླ་སྒྲོན་ལགས་ལ་ཁོག་པ་བརྒྱངས་བའི་གཏམ་བཤད་ཡོད་མེད།ཨ་རིའི་རོགས་དངུལ་འཚོལ་བ་ལ་ལས་འགན་གཡོལ་ཐབས་བྱས་ཡོད་མེད་བཅས་འདི་རྣམས་རེད།གལ་སྲིད་ཞིབ་འཇུག་ཚོགས་པ་བཙུག་པ་ཡིན་ན་འདི་དག་ལ་བཀའ་ཤག་གིས་དཔང་རྟགས་ཁུངས་སྐྱེལ་སྟོན་དགོས་ཆགས་ཀྱི་རེད།གལ་སྲིད་དེ་སྟོན་རྒྱུ་ཡོད་ན་ཚོགས་ཟུར་ལ་ད་དུང་ཡང་ནག་རུ་འགྲོ་བ་ཞིག་མ་གཏོགས་མི་འདུག་སྙམ།གལ་སྲིད་གོང་གསལ་འདི་ཚོ་ལ་དཔང་རྟགས་སྟོན་རྒྱུ་མེད་ན་བཀའ་ཤག་ནག་པོ་ཆགས་ངེས་རེད།འོན་ཀྱང་མི་བདུན་གྱིས་སྤྱི་མོས་ཀྱིས་ཐག་བཅད་པ་ཡིན་སྟབས་དཔང་རྟགས་ཡོད་ནས་གསལ་བསྒྲགས་བྱས་པའི་ཡིད་ཆེས་ཞུ་གི་ཡོད